'रेडियो कॉलर नहीं तो जेल की वर्दी पहनें भारतीय'  
अमेरिकी दूतावास की अधिकारी जूलियट ने भी कहा था कि अगर छात्र रेडियो कॉलर नहीं पहनते हैं तो उनके पास दूसरा विकल्प जेल की वर्दी पहनने का है।
अमेरिकी दूतावास की अधिकारी जूलियट को माफी मांगनी चाहिए यह कहना है केंद्रीय मानव संसाधन मंत्री कपिल सिब्बल का। हैदराबाद के अमेरिकी वाणिज्य दूतावास की अधिकारी जूलियट वर ने कहा था कि भारतीय छात्रों को लगाया गया रेडियो कॉलर ट्रेंडी है।  जूलियट ने भी कहा था कि अगर छात्र रेडियो कॉलर नहीं पहनते हैं तो उनके पास दूसरा विकल्प जेल की वर्दी पहनने का है। इस बयान पर भारत के विदेश मंत्रालय के कड़े विरोध के बाद अमेरकी दूतावास ने खेद जताया था। इधर, अमेरिका में ठगी के शिकार दो छात्रों को हिरासत में ले लिया गया है।